Ford Motor Company

**Ford Motor Company** (lyh. **FoMoCo**) on yhdysvaltalainen Henry Fordin 1903 Detroitissa perustama autonvalmistaja. Fordilla on omia itsenäistä suunnittelutyötänsä tekeviä tehtaita Yhdysvaltain lisäksi Britanniassa (perustettu 1911), Ranskassa (1916-1954), Saksassa (perustettu 1925), Australiassa (perustettu 1925), Brasiliassa (perustettu 1925) ja Turkissa. Ford Motor Companyn tuotemerkkejä ovat Fordin lisäksi Lincoln.

Vuonna 2008 Ford tuotti 5,532 miljoonaa autoa ja työllisti noin 213&nbsp;000 henkilöä ympäri maailman 90 tehtaassa. 2009 Ford tuotti 4,817 miljoonaa autoa. Fordin liikevoitto oli vuonna 2009 2,7 miljardia dollaria. Yhtymän omaisuuden arvioidaan olevan noin 200 miljardia dollaria.

## Historia
Fordin Euroopan toimintojen päämaja sijaitsee Saksan Kölnissä.

Maaliskuussa 2008 Ford myi brittiläiset Jaguarin ja Land Roverin intialaiselle Tata Motorsille. Vuonna 2010 Ford myi ruotsalaisen Volvon kiinalaiselle Geelylle.

1990-luvun puolivälissä Ford tuotti voittoa myymällä isoja maastureita. 2000-luvun puolella yhtiö ajautui talousvaikeuksiin. Vuonna 2006 se tuotti tappiota 12,7 miljardia dollaria ja vuonna 2007 2,7 miljardia.

Alan Mulallyn johdolla Ford vältti konkurssin, joka kohtasi sen kilpailijoita General Motorsia ja Chrysleriä vuonna 2009. Vuonna 2011 yhtiön liikevaihto oli 136&nbsp;264 miljoonaa dollaria ja liikevoitto 20&nbsp;213 miljoonaa dollaria.

Yhtiö oli vuoden 2012 Fortune 500 -listalla yhdeksännellä sijalla.

## Ford Suomessa
Ensimmäinen Ford-auto tuli Suomeen vuonna 1904. Auton myyjänä oli G. F. Stockmann ja sen osti apupappi Walter Lampen, jolle myyjä hankki myös autonkuljettajan. Kyseessä oli vuosikausiin ainoa Stockmannin tekemä autokauppa, koska liike palasi autotuonnin pariin vasta vuonna 1912. Vuonna 1911 saivat Yhdysvalloissa siirtolaisina olleet veljekset Aleksander, Fritiof ja Tor Nyberg Fordin edustuksen Suomeen Fordin Pariisissa toimineelta edustajalta. Seuraavana vuonna veljekset aloittivat myyntitoimintansa Helsingissä ja heidän ensimmäinen myyntieränsä käsitti kolme Ford T -autoa. Ensimmäisen maailmansodan syttymiseen saakka Fordeja myytiin Suomessa eri puolilla maata toimineiden kahdeksan jälleenmyyjän kautta noin sata kappaletta.

Fordin myyntiverkoston jälleenrakennus Suomessa alkoi vuonna 1919, jolloin Kööpenhaminaan perustettiin Ford-autojen kokoonpanotehdas Skandinavian maita varten ja Ford Motor Companyn agentit alkoivat etsiä Suomesta jälleenmyyjiä. Samana vuonna Oy Argos Ab sai yksinoikeuden Fordson-traktorien myyntiin Suomessa. Vuonna 1921 Ford Motor Company solmi maahantuontisopimuksen Korpivaara & Halla Oy:n kanssa. Osapuolet joutuivat kuitenkin pian erimielisyyksiin autojen markkinoinnista ja sopimus purkautui vuonna 1924. Tämän jälkeen Ford Motor Company vuokrasi Helsingin Hernesaaresta tehdas- ja konttoritilat, joihin suunniteltiin myös kokoonpanotehdasta. Vuonna 1926 perustettiin pääyhtiön alainen tytäryhtiö Ford Motor Company of Finland Oy, joka oli ensimmäinen Suomeen perustettu autotehtaan tytäryhtiö. Yhtiön nimi muutettiin vuonna 1937 Oy Ford Ab:ksi. Ennen toisen maailmansodan syttymistä alkoi Ford-autojen tuonti Yhdysvaltain ohella myös Britanniasta. 1920- ja 1930-luvuilla Suomen Fordin alaisina olivat myös Ford-autojen myynti- ja huoltotoiminnot Virossa. Oy Ford Ab listautui Helsingin pörssiin vuonna 1938. Vuonna 1939 Ford oli Suomen yleisin henkilöautomerkki yli neljäsosalla (26,7 prosenttia) rekisteröidyistä autoista. Samaan vuoteen mennessä Suomeen oli tuotu yli 5&nbsp;000 Fordson-traktoria.

Talvisodan sytyttyä kaikki Fordin toiminnot evakuoitiin Vaasaan, josta ne palasivat Helsinkiin kesällä 1940. Yhdysvalloista tilattiin sodan aiheuttaman poikkeustilanteen helpottamiseksi 4&nbsp;400 Ford-kuorma-autoa, jotka saatiin Suomeen kuitenkin vasta välirauhan aikana. Jatkosodan aikana Helsingin Hernesaaressa koottiin uusia ja kunnostettiin vaurioituneita ja sotasaaliiksi saatuja kuorma-autoja puolustusvoimien käyttöön. Heti toisen maailmansodan jälkeen Suomeen tuotiin Ford Motor Companyn myöntämien suurten moottoriajoneuvoluottojen turvin Britanniasta oikeanpuoleisella ohjauksella varustettuja Fordson Sussex- ja Thames-kuorma-autoja vuosina 1945–1948. Sodanjälkeisinä vuosina Ford-autoja alettiin tuoda myös silloisesta Länsi-Saksasta. Vuosina 1946–1947 Oy Ford Ab varasi moottoriliikenteen ja maatalouden koneistamisen edistämis-, opetus- ja tutkimustyöhön yhteensä 15 miljoonaa markkaa ja vuonna 1947 perustettiin Henry Fordin säätiö, joka on myöntänyt apurahoja tekniikan alan ja maatalousoppilaitosten opiskelijoille sekä maatalouden ja liikenteen tutkimushankkeisiin. Vuonna 1946 presidentti J. K. Paasikivi sai Ford Motor Companyn lahjana sen malliston hienoimman auton Lincoln V-12:n.

Sotien jälkeisinä vuosikymmeninä Suomeen on tuotu Ford-autoja yhtymän tehtailta Yhdysvalloista, Britanniasta, Saksasta, Belgiasta, Ranskasta ja Brasiliasta. 1960-luvulle saakka kussakin maassa valmistetut Fordit olivat luonteeltaan niin erilaisia autoja, että ne olisi voitu luokitella kukin omaksi merkikseen. Vuoden 1969 lopussa Suomessa oli rekisterissä yli 73&nbsp;000 brittiläistä ja runsaat 24&nbsp;000 saksalaista Fordia. Suosituimpia henkilöautomalleja 1960-luvulta 1980-luvulle olivat Anglia, Cortina, Taunus, Escort, Capri, Fiesta ja Sierra. Ford-autojen tuontisatama siirrettiin ruuhkaantuneesta Helsingistä Hankoon vuonna 1963, mutta Hangon liikenteellisesti hankalan sijainnin vuoksi maahantuonti siirrettiin Turkuun rakennettuun uuteen vapaasatamaan vuonna 1969. Yhdysvalloissa valmistettuja Fordeja markkinoitiin Suomessa aktiivisesti vuoteen 1967 saakka, minkä jälkeen niitä on tuotu maahan lähinnä erikoistilauksesta. Oy Ford Ab:n liikevaihto vuonna 1982 oli 813,9 miljoonaa markkaa. Vuoden 1988 lopussa Suomessa oli rekisterissä 170&nbsp;791 Ford-henkilöautoa ja se oli kolmanneksi yleisin henkilöautomerkki Nissanin ja Toyotan jälkeen. Fordit muodostivat tällöin vajaat kymmenen prosenttia Suomen koko henkilöautokannasta (1&nbsp;795&nbsp;908 kappaletta).

## Mallit
### Mallit, Eurooppa
*Ford Fiesta
*Ford Focus
*Ford Galaxy
*Ford Ka+

*Ford Ranger
*Ford S-Max
*Ford Transit
*Ford Transit Connect
*Ford Transit Courier
*Ford Transit Custom
*Ford Puma
*Ford Kuga
*Ford Mustang
*Ford Mustang Mach-E
*Ford Fiesta Van
*Ford Tourneo
*Ford Tourneo Custom
*Ford Tourneo Connect
*Ford Tourneo Courier
*Ford Edge
*Ford EcoSport

### Kuorma-autot, Eurooppa
*Ford Rhein / Ruhr / FK (Ford Köln)
*Ford Thames Trader
*Ford D-sarja
*Ford Cargo
*Ford Transcontinental


Kuva:Ford StreetKa blue hr.jpg|Ford StreetKa
Kuva:Ford Focus.jpg|2004 Ford Focus
Kuva:Ford Mondeo.jpg|2004 Ford Mondeo


### Lakkautetut mallit, Eurooppa

*Ford 12M
*Ford 15M
*Ford 17M
*Ford 20M
*Ford 26M  
*Ford Anglia
*Ford B-Max
*Ford Capri
*Ford C-Max
*Ford Comete
*Ford Consul
*Ford Consul Capri  
*Ford Consul Cortina
*Ford Corsair  
*Ford Cortina
*Ford Cougar
*Ford Courier
*Ford Cwt Van  
*Ford De Luxe  
*Ford Econovan
*Ford Eifel
*Ford Eight  
*Ford Escort
*Ford Granada 
*Ford Model Y 
*Ford Mondeo
*Ford Orion 
*Ford Pilot 
*Ford Popular  
*Ford Prefect 
*Ford Probe
*Ford Rheinland
*Ford RS200
*Ford Taunus
*Ford Thames  
*Ford Scorpio
*Ford Sierra
*Ford StreetKa
*Ford Ten  
*Ford Vedette
*Ford Vendôme
*Ford Zephyr
*Ford Zodiac
*OSI-Ford 20M TS


Kuva:OSI_Ford_20_M_TS_(40219874375).jpg|OSI-Ford 20M TS
Kuva:RS2000.jpg|1996 Ford Escort RS
Kuva:Ford Scorpio Limousine.jpg|Ford Scorpio Limousine
Kuva:Fordsierra.jpg|Ford Sierra Sapphire


### Nykyiset mallit, Yhdysvallat
*Ford Fiesta
*Ford Focus
*Ford Fusion (USA)
*Ford Taurus
*Ford Mustang
*Ford GT
*Ford EcoSport 
*Ford Escape
*Ford Explorer
*Ford Expedition
*Ford C-Max
*Ford Transit
*Ford F-150
*Ford Super Duty
*Ford E-Series
*Ford F-650


Kuva:'18 Ford Expedition Max.jpg|2018 Ford Expedition.
Kuva:2017 Ford F-150 front 5.19.18.jpg|2017 Ford F-150.
Kuva:2010 Ford Taurus Limited 2 -- 10-31-2009.jpg|2009 Ford Taurus.


### Lakkautetut mallit, Yhdysvallat

*Ford A, 1927-1931, Keski-Pohjanmaan Automobiilikerho  
*Ford 300
*Ford Bronco
*Ford Bronco II
*Ford Custom
*Ford Crestline
*Ford Elite
*Ford Escort
*Ford Five Hundred
*Ford Focus (USA)
*Ford Freestyle
*Ford Galaxie
*Ford GT40
*Ford Falcon
*Ford Fairlane
*Ford LTD
*Ford Mainline
*Ford Model A (1903–1904) 
*Ford Model A (1927–1931). 
*Ford Model C
*Ford Model CX
*Ford Model F
*Ford Model K
*Ford Model N
*Ford Model R
*Ford Model S
*Ford Model T
*Ford Model Y
*Ford Ranchero
*Ford Skyliner
*Ford Starliner
*Ford Sunliner
*Ford Taurus X
*Ford Tempo
*Ford Thunderbird
*Ford Torino 
*Ford Parklane
*Ford Pinto
*Ford Probe
*Ford Quadricycle
*Ford V8
*Ford Victoria
*Ford Windstar
*Ford ZX 2


Kuva:1921 Ford Model T roadster.jpg|1921 Ford Model T roadster
Kuva:1931 Ford Model A coupe.jpg|1931 Ford Model A coupe
kuva:1932 Ford Deuce Coupe Hot Rod.jpg|1932 Ford Deuce Coupe Hot Rod
Kuva:1955 Ford Fairlane Victoria.jpg|1955 Ford Fairlane Victoria
Kuva:1961 Ford Galaxie Sunliner.jpg|1961 Ford Galaxie Sunliner
Kuva:1965 Ford GT40.jpg|1965 Ford GT40
Kuva:Pinto Pangra.jpg|1973 Ford Pinto Pangra
Kuva:Gran-Torino.jpg|Ford Gran Torino


## Mallit, Australia

* Fairlane
* Falcon
* LTD
* Territory

## Mallit, Brasilia

### Nykyiset mallit
* P100
* EcoSport
* Fiesta
* Ka
### Entiset mallit
*Cargo

## Mallit, Etelä-Afrikka

* Figo

## Mallit, Intia

* Figo
* Ikon

## Mallit, Kiina
* Ford Escort (2015)

## Mallit, Turkki

* Cargo
* F-Max

## Traktorit

Ford Motor Company on valmistanut myös traktoreita.

## Lähteet

## Kirjallisuutta
*Rahunen, E.: *Oy Ford Ab 50 vuotta 1926–1976. Piirteitä Suomen Ford–historiasta.* Helsinki 1976.

## Aiheesta muualla

* Fordin kotisivut 
* Fordin kotisivut 
* Fordin mediasivusto